**Contract de**

**Furnizare „Dotari IT Colegiul Tehnic Apulum - Imprimantă multifuncțională, Computere portabile”.**

**nr. ……………………… data ………………….**

***Preambul***

În temeiul Legii nr. 98 / 2016 privind achiziţiile publice, și Hotărârea Guvernului nr. 395/2016 pentru aprobarea normelor metodologice de aplicare a prevederilor referitoare la atribuirea contractelor de achiziție publică din Legea nr. 98/2016, s-a încheiat prezentul contract de servicii, între:

**1. Părţile contractante**

**COLEGIUL TEHNIC APULUM,**adresa sediului: Alba Iulia, str. Gheorghe Pop de Băsești, nr. 2, telefon/fax +40 0258-834102, [www.aicta.ro](http://www.aicta.ro), [office@eduaicta.ro](mailto:office@eduaicta.ro), cod fiscal 4562788, cont trezorerie RO…….TREZ………………….. deschis la trezoreria Alba Iulia, reprezentat prin doamna Magda Anca Ruxandra , având funcția de director, în calitate de achizitor, pe de o parte,

**şi**

**………………………………….**, cu sediul în …………………., strada…………, nr...., județul …….., telefon: ……………………., fax …………………, email: [……………………….](mailto:office@indsoft.ro) ,  număr de înregistrare la Registrul Comerțului ……………………., cod fiscal ………………….., cont RO…………..TREZ……………………, deschis la Trezoreria …………………., reprezentată prin ………………………., în calitate de ………………… în calitate de prestator, pe de altă parte.

***2. Definiții***

2.1 - În prezentul contract următorii termeni vor fi interpretaţi astfel:

1. ***Contract*** - prezentul contract şi toate anexele sale;
2. ***Achizitor şi prestator*** - părţile contractante, aşa cum sunt acestea numite în prezentul contract;
3. ***Preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. ***Servicii*** *-* activităţi a căror prestare face obiect al contractului;
5. ***Produse*** – produse software cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
6. ***Forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greșelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
7. ***Caz fortuit*** – Eveniment care nu poate fi prevăzut și nici împiedecat de către cel care a fost chemat să răspundă dacă evenimentul nu s-ar fi produs.
8. ***Documentele Autorității contractante*** – toate și fiecare din documentele necesare în mod direct sau implicit prin natura serviciilor care fac obiectul contractului, inclusiv, dar fără a se limita la: planuri, regulamente, specificații, desene, modele, date informatice și rapoarte, furnizate de Autoritatea contractantă și necesare Prestatorului în vederea realizarea obiectul Contractului.
9. ***Întârziere*** – orice eșec al Prestatorului sau al Autorității contractante de a executa orice obligații contractuale în termenul convenit.
10. ***Penalitate*** – suma de bani stabilită procentual în contract ca fiind plătibilă de către una din Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului.
11. ***Personal*** – persoanele desemnate de către Contractant pentru îndeplinirea Contractului
12. ***Proces verbal de recepție s serviciilor*** – documentul prin care sunt acceptate serviciilor prestate, întocmit de Prestator și semnat de Autoritatea Contractantă, prin care acesta din urmă confirmă prestarea Serviciilor în mod corespunzător de către Prestator și că acestea au fost acceptate de către Autoritatea Contractantă.
13. ***Recepția*** – reprezintă operațiunea prin care Autoritatea Contractantă își exprimă acceptarea față de serviciile prestate în cadrul contractului de achiziție publică și pe baza căreia efectuează plata.
14. ***zi*** - zi calendaristică; ***an*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul și prețul contractului***

4.1. - Prestatorul se obligă să furnizeze **„Dotari IT Colegiul Tehnic Apulum - Imprimantă multifuncțională, Computere portabile”,** în perioada convenită și în conformitate cu cerințele caietului de sarcini și cu obligațiile asumate prin prezentul contract.

4.2. – Achizitorul se obligă să plătească prețul pentru serviciile prestate și produsele furnizate, în termen de 30 de zile de la data primirii facturii de la prestator, după realizarea recepției și verificărilor aferente.

***5 . Prețul contractului***

5.1. - Preţul convenit pentru îndeplinirea contractului plătibil prestatorului de către achizitor conform ofertei acceptate este de **………………………..** fără TVA,la care se adaugă TVA conform legislației în vigoare**,** și va fi plătit din bugetul local.

5.2. - Prețul contractului este ferm.

5.3. - Prețurile ofertate și acceptate de achizitor sunt cele prevăzute mai jos:

|  |  |  |  |  |
| --- | --- | --- | --- | --- |
| NR. CRT. | DESCRIERE | CANTITATE | Preţ unitar lei fără TVA | Preţ total lei fără TVA |
| 1 | Imprimantă multifuncțională:  Format - A3; Funcții disponibile - copiere/imprimare/scanare; Tehnologie -Laser; Mod de tipărire – Color; Volum recomandat lunar imprimare – Min.7.000 pag; printare față/verso – da; alimentator automat de documente – da; conectivitate – USB, Rețea, Opțional Wi-fi; procesor/memorie – min.1 Ghz/min.4GB; Rezoluție copiator – 600x600 dpi; zoom – 25-400%; viteză copiere monocrom – min.25 ppm; viteză copiere color – min.25 ppm; rezoluție imprimantă – min. 1800 x 600 dpi; viteză de printare monocrom – min. 17 ppm; viteză printare color – min.25 ppm; limbaj imprimantă – post script 3, xps, PCL6; rezoluție scanare – 600 x 600 dpi (from scanner glass, from ADF); format fisier scanat - jpeg, pdf, pdf/a, pdf compact, pdf criptat, pptx, tiff, xps, xps compact;  Destinații scanare – scanare către USB, scanare către e-mail, scanare către FTP/SMB; consumabil pachet - standard; tip display – touchscreen; capacitate hărtie intrare – tava min.500 coli, adf 80 coli; capacitate hârtie ieșire – min.250 coli; număr tăvi – 2; termen de garanție – min.2 ani.  Obs. Se va asigura instalarea multifuncționale, și testarea funcțiilor disponibile (copiere/imprimare/scanare). | 1 buc. |  |  |
| 2 | Laptop :  Pocesor – Intel I5, generația 11 (scor min. 4,000 pe cpubenchmark.net); display – format display FULLHD; rezoluție – 1920x1080, diagonală – 15,6 inch, display – anti-glare; conectivitate & porturi – min.2 x min USB 3.1; 1 USB tip C; 1 HDMI; 1 x RJ-45-LAN10/100/1000 Mbps; wireless 802.11 ax 2x2; bluetooth – min.5.0; 1 x ieșire microfon; Memorie – min.8GB, min.DDR4, min.2666 Mhz; unități de stocare – Hard Disk: min.512GB, PCI Express M.2,SSD; Unitate optică: DVD-RW opțional; Video – Min. Intel® Iris™ Xe; Cameră Web – HD 720p inclusă; Baterie – min.3 celule, opțional interschimbabilă; Culoare – negru/argintiu; Mouse – optic USB cu fir (negru/argintiu) cu 2 butoane și scroll, același producător cu al sistemului Laptop; Tastatură – internațională, tip chiclet cu bloc numeric inclus; termen de garanție - min.2 ani; Licență sistem de operare Windows 10/11 Pro/Pro Education/; Software pentru birotică – Microsoft Office LTSC Professional Plus 2021 Education Perpetual.  Obs. Laptopurile trebuie sa aibă certficare pentru compatibilitatea cu Windows 10/111.  Se livrează cu sistemul de operare Windows 10/11 Pro/Pro Education și Microsoft Office LTSC Profesional Plus 2021 Education Perpetual preinstalat / instalat. | 25 buc. |  |  |
|  | **TOTAL LEI FĂRĂ TVA** | | |  |

**6. *Durata contractului***

**6.1**. **–** Termenul de livrare și implementare a produselor ce fac obiectul prezentului contract este de maxim 20 zile lucrătoare de la data semnării contractului.

**6.2**. **-** Prezentul contract intră în vigoare după semnarea sa de către ambele părți și încetează să producă efecte după îndeplinirea în totalitate a obligațiilor părților.

**6.3. -**Valabilitatea contractului poate fi prelungita prin act adițional semnat de ambele părţi contractante.

**6.4. -** In situația in care contractul de finanțare se modifică prin acte adiționale ce privesc activitățile ce fac obiectul prezentului contract, acesta se va modifica cu respectarea prevederilor art.221 din Legea nr 98/2016.

***7. Documentele contractului***

**7.1. Documentele contractului sunt:**

1. *Caiet de sarcini;*
2. *Oferta tehnică;*
3. *Oferta financiară;*
4. *Solicitări clarificări și răspunsurile la solicitări;*
5. *Acte adiționale, dacă este cazul;*

***8. Obligaţiile principale ale achizitorului***

8.1.Achizitorul se obligă să achiziționeze serviciile si produsele ce fac obiectul contractului, în condițiile convenite în contract, caietul de sarcini și ofertă;

8.2.Achizitorul se obligăsă recepționeze serviciile prestate și produsele livrate la termenele convenite și să aprobe Procesele verbale de receptie/acceptanță în termen de maxim 5 zile lucrătoare de la primirea din partea Prestatorului a tuturor informațiilor/completărilor/ modificărilor, daca este cazul;

8.3.Achizitorul se obligă să plătească prețul contractului către prestator în condițiile stabilite în prezentul contract;

8.4.Daca Achizitorul nu onorează facturile în termenul convenit, in baza unei notificări scrise transmise cu cel puțin 5 zile înainte prestatorul are dreptul de a sista prestarea serviciilor si de a beneficia de reactualizarea sumei de plata la nivelul corespunzator zilei de efectuare a plăţii. Imediat ce Achizitorul onorează factura, prestatorul va relua prestarea serviciilor in cel mai scurt timp posibil;

8.5.Săpună la dispoziţia Prestatorului orice facilităţi şi/sau informaţii documente şi alte informaţii relevante considerate de către Prestatornecesare îndeplinirii contractului, in măsura in care acestea sunt cunoscute. În acest sens Achizitorul se obligă să pună la dispoziţia Prestatorului, la solicitarea acestuia, toate informaţiile, în scopul realizării obiectului prezentului contract;

8.6. Plata se va efectua în condițiile menționate în contract, fiind condiționată de prezentarea documentelor prin care se confirmă prestarea serviciilor sau livrarea produselor, încheiate între reprezentanții achizitorului și reprezentanții prestatorului.

***9. Alte responsabilităţi ale achizitorului***

9.1 - Achizitorul se obligă să pună la dispoziţia prestatorului orice facilităţi şi/sau informaţii pe care le consideră necesare pentru îndeplinirea contractului.

9.2. - Achizitorul se obligă, prin responsabilul de contract ………………………………., să urmărească clauzele contractuale în condițiile prevăzute în prezentul contract.

***10. Obligaţiile principale ale prestatorului***

10.1. - Prestatorul se obligă să presteze serviciile in perioada/perioadele convenite cu Achizitorul si in conformitate cu obligațiile asumate prin prezentul contract;

10.2. - Prestatorul se obligă să presteze serviciile si sa livreze produsele menţionate la art. 4.1. la standardele si /sau performantele solicitate în caietul de sarcini și prezentate în propunerea tehnică, anexe la contract.

10.3. - Prestatorul este responsabil pentru execuția la timp a contractului și pentru obținerea rezultatelor/ respectarea sarcinilor prevăzute în domeniul contractului;

10.4. - Prestatorul se obligă să presteze serviciile și să livreze produsele prevazute in contract cu profesionalismul si promptitudinea cuvenite angajamentului asumat, respectând și aplicând cele mai bune practici in domeniu;

10.5. - Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele, şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract;

10.6.**-** Prestatorul este pe deplin responsabil pentru siguranţa și legalitatea tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului;

10.7.- Prestatorul va respecta și se va supune tuturor legilor și reglementărilor în vigoare în România și se va asigura că personalul său, salariat sau contractat de acesta, conducerea sa, subordonații acestuia și salariații din teritoriu vor respecta și se vor supune acelorași legi și reglementări;

10.8. - Prestatorul se obligă să asigure numărul de personal cu ajutorul căruia s-a obligat să presteze serviciile;

10.9. - Prestatorul se obligă să-l informeze pe Achizitor la timp şi în mod corect cu privire la problemele identificate în cursul derulării contractului sau asupra oricăror modificări ale condiţiilor tehnice sau de calitate care apar in decursul prestării serviciilor.

10.10. -Prestatorul se obligă să transmită achizitorului codul sursa pentru modulele/componentele software dezvoltate, cu excepția produselor standard de tip COTS. Este obligatoriu ca Prestatorul să pună la dispoziția achizitorului codul sursă al aplicației/aplicațiilor sau configurărilor/customizărilor efectuate în scopul prezentului contract, precum si toată documentația aferentă la data încheierii procesului verbal de recepție / acceptanță finală. Codul sursa pentru modulele/componentele software dezvoltate/adaptate în scopul acestui contract, cu excepția produselor standard de tip COTS, devine proprietatea achizitorului de la data semnării procesului verbal de recepție/acceptanță.

10.11. -Prestatorul se obligă odată cu livrarea și instalarea licențelor software să facă dovada transmiterii dreptului de utilizare a produselor furnizate de către achizitor sau dreptul prestatorului de vânzare/ revânzare a produselor, după caz, conform legislației în vigoare.

10.12. - Prestatorul se obligă să despăgubească Achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate; şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

10.13. - În cazul în care produsele software nu îndeplinesc toate cerințele funcționale ale achizitorului prevăzute în caietul de sarcini, în concordanță cu obiectul prezentului contract, prestatorul este obligat să facă pe cheltuiala proprie, toate modificările necesare îndeplinirii acestor cerințe în termenul stabilit de ambele părți. Neconcordanțele se vor consemna într-un proces verbal semnat de ambele părți;

10.14. -Prestatorul poartă întreaga răspundere în ceea ce privește modul de îndeplinire al contractului, chiar și în situația în care livrările și serviciile vor fi prestate de către subcontractanți;

10.15. - Prestatorul se obligă să înștiințeze achizitorul, de urgență, telefonic și apoi în scris despre apariția oricăror cauze care fac imposibilă livrarea/ instalarea echipamentelor, prestarea serviciilor și a căror înlăturare depinde de achizitor;

10.17. - Prestatorul se obligă să presteze serviciile și să furnizeze produsele ce fac obiectul prezentului contract, în conformitate cu legislația în vigoare la nivel național

***11.* *Sancțiuni pentru neîndeplinirea culpabilă a obligaţiilor***

11.1 - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu 0,1% din valoarea serviciilor neprestate sau a produselor nelivrate, până la îndeplinirea efectivă a acestora.

11.2 - În cazul în care achizitorul nu onorează facturile în termen de 14 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată pentru fiecare zi de întârziere.

***12. Încetarea şi rezilierea contractului***

12.1 (1) Nerespectarea obligațiilor asumate prin prezentul contract de către una dintre părți, în mod culpabil, dă dreptul părții lezate de a cere rezilierea contractului și de a pretinde plata de daune-interese. Exceptând situațiile prevăzute la art.10.2, rezilierea va fi notificată în scris părții contractante cu cel puțin 7 zile lucrătoare anterior datei de reziliere.

(2) Prezentul contract se poate rezilia unilateral și în următoarele cazuri:

a) prestatorulnu-și îndeplinește obligațiile contractuale asumate, deși a fost notificat de achizitor;

b) apare orice altă incapacitate legală care împiedică executarea prezentului contract;

c) achizitorul își rezervă dreptul de a denunța unilateral contractul, printr-o notificare scrisă adresată prestatorului, fără nici o compensație, dacă acestuia din urmă i se retrage autorizaţia de funcţionare, intră în procedura de reorganizare judiciară sau este declarat în stare de faliment, cu condiția ca această denunțare să nu prejudicieze sau să afecteze dreptul la acțiune sau despăgubire pentru prestator.În acest caz, prestatorulare dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

(3) Prevederile prezentului contract în materia executării obligațiilor și rezilierii contractului se vor completa de drept cu prevederile Noului Cod Civil și Noului Cod de Procedură Civilă în materia rezilierii.

12.2 Prezentul contract se va rezilia de drept, fără a mai fi necesară punerea în întârziere a prestatorului, fără încuviințarea vreunei instanțe judecătorești și fără a mai fi necesară îndeplinirea vreunei formalități prealabile, dacă:

a) prestatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;

b) prestatorulse află în culpă profesională gravă ce poate fi dovedită prin orice mijloc de probă pe care achizitorul îl poate justifica;

c) prestatorulcesionează drepturile sale izvorâte din prezentul contract, fără acceptul achizitorului;

d) are loc orice modificare organizațională care implică o schimbare cu privire la personalitatea juridică, natura sau controlul prestatorului, cu excepția situației în care asemenea modificări sunt înregistrate într-un act adițional la contract.

12.3 Achizitorul va avea, până la data rezilierii, aceleași obligații de plată prevăzute în contract, inclusiv plata serviciilor recepționate până în acel moment;

12.4 Achizitorul își rezervă dreptul de a denunța unilateral prezentul contract, în cel mult 30 de zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale în așa măsură încât îndeplinirea contractului ar fi contrară interesului public, inclusiv în situațiile prevăzute de art.222 și 223 din Legea nr.98/2016 privind achizițiile publice. În acest caz, prestatorulare dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

12.5 Dacă achizitorul reziliază prezentul contract, va fi îndreptățit să recupereze de la prestator*,* fără a renunța la celelalte mijloace la care este îndreptățit în baza contractului, orice daună sau prejudiciu suferit.

12.6 Prezentul contract încetează de plin drept:

a) la expirarea duratei pentru care a fost încheiat;

b) la îndeplinirea obiectului prezentului contract;

c) la o dată anterioară celei pentru care a fost încheiat, prin acordul de voință al părților contractante;

d) prin denunțare unilaterală;

e) în caz de forță majoră;

f) din orice alte cauze prevăzute de lege.

Prevederile prezentului capitol nu înlătură răspunderea părții care, în mod culpabil, a cauzat încetarea contractului.

***Clauze specifice***

***13. Garanţia de bună execuţie a contractului - nu e cazul.***

***14. Alte responsabilităţi ale prestatorului***

14.1 - Furnizorul va presta servicii de asistență tehnică și suport cel puțin 12 luni post-implementare.

14.2 – În cazul în care serviciile prestate nu ating parametrii calitativi, prestatorul va suporta pagubele produse.

14.3 Garanţia soluţiei software va fi asigurata de către prestator si va fi valabilă pentru o perioada de 12 luni, începând cu data la care soluția software este implementata si testata, respectiv data semnării Procesului verbal de recepție, fără obiecțiuni.

14.4 Prestatorul va fi responsabil pentru remedierea oricărui incident care poate apărea în perioada de garanţie si care afectează funcţionarea soluţiei software la parametrii proiectați.

14.5 Prestatorul va rezolva, pe cheltuiala proprie, orice incident, în termenul stabilit prin condiţiile contractuale.

14.6 Dacă un incident se produce în timpul perioadei de garanţie, achizitorul îl va notifica în scris pe prestator. În cazul în care prestatorul nu rezolva incidentul în termenul-limită stabilit in contract, achizitorul poate să rezolve el însuși incidentul sau să angajeze pe altcineva pentru rezolvare, pe riscul şi cheltuiala prestatorului, situaţie în care cheltuielile suportate de achizitor vor fi achitate de către prestator achizitorului;

14.7 Obligaţiile privind garanţia de buna functionare, suportul si asistenta tehnica sunt specificate in caietul de sarcini și oferta tehnică, care ca urmare a declarării ofertei câștigătoare, va deveni clauza specifica in contract. Perioada de garanţie de buna functionare, asistenta si suport tehnic va începe la data recepției.

14.8 Perioada de garanție, suport tehnic si asistenta tehnica la care se obliga prestatorul este de 2 ani de la momentul semnării procesului verbal de receptie. In aceasta perioada, toate obligaţiile ce deriva din cerinţele stabilite prin caietul de sarcini trebuie realizate aşa cum au fost acestea prezentate in oferta tehnică

***15. Recepţie şi verificări***

15.1 - Achizitorul are dreptul de a verifica modul de prestare a serviciilor și de livrare a produselor aferente pentru a stabili conformitatea lor cu prevederile din oferta de servicii şi caietul de sarcini.

15.2 - Verificările vor fi efectuate de către achizitor prin reprezentanţii săi împuterniciți, în conformitate cu prevederile din prezentul contract. Achizitorul are obligaţia de a notifica în scris prestatorului, identitatea persoanelor împuternicite pentru acest scop.

15.3 - Recepția serviciilor și a produselor aferente se va face pe bază de proces verbal de recepţie, semnat de reprezentanţii ambelor părţi.

15.4. Dacă vreunul din produsele inspectate sau testate nu corespunde din punct de vedere calitativ, achizitorul are dreptul să îl respingă, iar furnizorul are obligaţia, în termen de **\_\_\_\_ ore**, fără a modifica preţul contractului:

a) de a înlocui produsele refuzate, sau

b) de a face toate modificările necesare pentru ca produsele să corespundă specificaţiilor lor tehnice.

15.5. Dreptul achizitorului de a inspecta, testa şi, dacă este necesar, de a respinge, nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.

15.6. Prevederile clauzelor 12.1-12.5. nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

***16. Începere, finalizare, întârzieri, sistare***

16.1 - (1) Prestatorul are obligaţia de a începe furnizarea produselor și prestarea serviciilor începând cu data semnarii contractului.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului; şi

b)totalul cheltuielilor aferente, dacă este cazul, care se vor adăuga la preţul contractului.

16.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

16.3 - Dacă pe parcursul îndeplinirii contractului prestatorul nu respectă perioada convenită, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate se face cu acordul părţilor, prin act adiţional.

16.4 - În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

***17. Ajustarea preţului contractului***

17.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

17.2 - Preţul contractului este ferm si nu se ajustează.

***18. Subcontractanţi***

18.1 - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

18.2 - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

18.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

18.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va determina schimbarea preţului contractului şi va fi notificată achizitorului**.**

***19. Cesiunea***

19.1 Prestatorul are obligația de a nu transfera total sau parţial obligaţiile sale asumate prin contract,fara sa obtina, in prealabi, acordul scris al achizitorului.

19.2. Cesiunea nu va exonera prestatorul de nici o responsabilitate privind obligatiile asumate prin contract.

***20. Forţa majoră***

20.1 - Forţa majoră este constatată de o autoritate competentă.

20.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

20.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

20.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

20.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

20.6- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***21. Soluţionarea litigiilor***

21.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

21.2 - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

***22. Limba care guvernează contractul***

22.1 - Limba care guvernează contractul este limba română.

***23. Comunicări***

23.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

23.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***24. Legea aplicabilă contractului***

24.1 - Contractul va fi interpretat conform legilor din România.

**25*. Protecția datelor cu caracter personal***

**25.1.** În executarea prezentului contract și cu referire la prelucrarea datelor cu caracter pesonal, părțile își asumă obligația de a respecta întru-totul prevederile *Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.*

**25.2.** În ceea ce privește datele cu caracter personal ale reprezentanților legali ai părților semnatare, ale persoanelor de contact desemnate contractual și ale angajaților părților desemnați să asigure executarea contractului, ambele părți garantează că prelucrarea datelor cu caracter personal ale acestor persoane vizate se va face cu respectarea cerințelor Regulamentului (UE) 2016/679, fiecare parte obligându-se să asigure informarea persoanelor vizate conform art.13 din Regulamentul (UE) 2016/679.

Prezentul contract, împreună cu anexele sale, reprezintă voinţa părţilor şi înlătură orice înţelegere verbală dintre acestea, anterior şi ulterior încheierii lui.

Părţile au înţeles să încheie azi \_\_\_\_\_\_\_\_\_\_\_\_\_\_\_\_\_\_, prezentul contract în 2 (două) exemplare, câte unul pentru fiecare parte.

**Achizitor, Furnizor,**